cyanic-selkie/wikianc huggingface dataset:
La Trinité
Kirkon molemmat urut (sekä kuoriurut että pääurut) olivat alkujaan Cavaillé-Collin rakentamat. Ensimmäinen pääurkuri oli Alexis Chauvet, joka kuoli jo 1870, ja sen jälkeen virkaan nimitettiin urkuvirtuoosi ja säveltäjä Alexandre Guilmant, joka kuitenkin jätti tehtävän vuosisadan vaihteessa ajauduttuaan urkujen hoitoa koskeviin erimielisyyksiin papiston kanssa. Sen jälkeen virkaa hoiti Charles Quef vuoteen 1931 saakka. Tunnetuin urkuri Olivier Messiaen oli virassa 1931-1992 ja häntä seurasi libanonilaissyntyinen säveltäjä Naji Hakim vuosina 1993-2008. Nykyinen pääurkuri Loïc Mallié nimitettiin 2011.
Judith Merril
Tuotanto
Merril oli ensimmäinen yhdysvaltalainen, joka aktiivisesti teki tunnetuksi tieteiskirjallisuuden uutta aaltoa, ja vuonna 1968 hän toimitti kokoelman ''England Swings SF. Stories of Speculative Fiction'', johon oli koottu alan brittiläistä kirjallisuutta. Kanadaan siirryttyään hän toimitti ensimmäisen antologian Tesseracts-sarjaan, johon kootaan kanadalaista tieteiskirjallisuutta.
Merkitys
Merril muistetaan ennen kaikkea toimitustöistään. Vuonna 1997 Science Fiction and Fantasy Writers of America myönsi hänelle Author Emeritus -elämäntyöpalkinnon, ja vuonna 2013 hänet nimettiin Science Fiction Hall of Fameen.
Sulttaani Ibrahimin moskeija
Sulttaani Ibrahimin moskeija on entinen moskeija Réthymnon kaupungissa Kreetan saarella Kreikassa. Se sijaitsee Réthymnon linnoituksen eli Fortétzan keskellä.
pienoiskuva|vasen|upright=0.96|Moskeijaa sisältä. Rakennus on tehty venetsialaisvallan aikana vuonna 1583 ja toimi alun perin Pyhälle Nikolaokselle (San Nicolò, Ágios Nikólaos) omistettuna kirkkona. Kirkko muutettiin moskeijaksi kaupungin osmanivalloituksen jälkeen vuonna 1646, ja omistettiin nimellään tuolloiselle sulttaanille, Ibrahimille.
Jääkiekon SM-liigakausi 1993–1994
Kausi 1993–1994 oli jääkiekon SM-liigan 19. kausi. Helsingin Jokerit voitti historiansa kolmannen Suomen mestaruuden. Toiseksi tuli Turun Palloseura ja kolmanneksi Rauman Lukko. Runkosarjan pistepörssin voitti toista kertaa peräkkäin Esa Keskinen ja pudotuspelien pistepörssin Jere Lehtinen. Kauden lopuksi Reipas Lahti putosi sarjasta. Sen tilalle nousi liigakarsinnat voittanut TuTo Turusta.
Tällä kaudella Turun Palloseurasta tuli ensimmäinen jääkiekon Euroopan cupin voittanut suomalaisjoukkue.
Kausi 1993–1994 oli monelle tulevalle huippukiekkoilijalle lopullinen läpimurtokausi SM-liigaan, kuten Jere Lehtiselle, Saku Koivulle ja Sami Kapaselle.
Runkosarja
SM-liigan runkosarja oli keskikastista ennätystasainen, sillä ensimmäisen pudotuspelien ulkopuolelle jääneen joukkueen HPK:n erotti liigan kakkospaikasta vain kahdeksan pistettä. Runkosarjan kahdeksan parasta eteni pudotuspeleihin ja jumbojoukkue Reipas Lahti joutui liigakarsintaan, jossa se hävisi liigaan nousseelle TuTolle.
Sakari Collan
Sakari Fabian Collan (7. joulukuuta 1883 Savonlinna – 28. elokuuta 1972) oli suomalainen lähetyssaarnaaja.
Collanin vanhemmat olivat maanviljelyskemisti, toimittaja Emil Collan (1851–1900) ja Mathilda Charlotta Allén (s. 1861). Hän oli naimisissa vuodesta 1910 Elin Marianna Gaddin (s. 1886) kanssa. Sakari Collanin veli oli Tukholman olympialaisiin 1912 haulikkoampujana osallistunut Emil Johannes Collan.
Collan pääsi ylioppilaaksi 1902 Tampereen reaalilyseosta ja hän opiskeli sitten teologiaa Helsingin yliopistossa.
Collan toimi 1907–1932 lähetyssaarnaajana Kiinassa Luoteis-Hunanissa ja Mantshurian Helungkiangissa. Hän joutui poistumaan Kiinasta Japanin ja Kiinan välisen sodan alettua. Collan oli sitten kotimaassa Suomen Lähetysseuran matkasaarnaajana vuoteen 1948 saakka.
Collanin tytär oli Ambomaalla lähetystyöntekijänä toiminut sairaanhoitaja Anneli Linkola (s. 1922) joka oli myös naisten laskuvarjohypyn Suomen mestari.
Burt Reynolds
Burton Leon ”Burt” Reynolds, Jr. (11. helmikuuta 1936 Lansing, Michigan, Yhdysvallat – 6. syyskuuta 2018 Jupiter, Florida, Yhdysvallat) oli Oscar-ehdokkaana ollut ja Emmyllä palkittu yhdysvaltalainen näyttelijä, jonka tunnetuimpia elokuvia ovat trilleri Syvä joki (1972), komedia Luunmurskaajat (1974) ja Konna ja Koukku (1977) jatko-osineen.
Nuoruus
Reynolds syntyi Michiganissa poliisipäällikkö Burton Reynoldsin ja Fern o.s. Millerin perheeseen. Perhe muutti Floridaan, missä Reynolds kävi high schoolin. Hän sai urheilijastipendin Floridan osavaltionyliopistoon, mutta kun polvivamma katkaisi jalkapalloilijan uran, Reynolds muutti New Yorkiin ryhtyäkseen näyttelijäksi.
Petrus Hispanus
Petrus Hispanus oli hispanialainen keskiaikainen 1200-luvun filosofi. Hän kirjoitti teoksen nimeltä Tractatus, joka oli yleisenä logiikan oppikirjana. Hänen nimiinsä on laitettu myös joukko lääketiedettä käsitteleviä teoksia. Hän kirjoitti myös teoksen Summule logicales magistri Petri Hispani ("Maisteri Petrus Hispanuksen kokoelma logiikan kysymyksiä"), jota on säilynyt suuri joukko sekä käsikirjoituksina että painettuina versioina. Tämä on merkki siitä, että hänen teoksensa olivat suosittuja eurooppalaisissa yliopistoissa 1600-luvulle.
Burt Reynolds
Ura
Reynolds sai rooleja teatterissa ja televisiossa, kuten Riverboat-televisiosarjassa vuosina 1959–1961 ja sen jälkeen roolit sarjoissa Gunsmoke (1964–1965), Hawk (1966) ja Dan August (1970–1971).
Petrus Hispanus
Petruksen todellinen henkilöllisyys on epävarma. Nimen Hispanus viittaa Hispaniaan eli koko Iberian niemimaahan — Espanja maana oli olemassa vasta 1400-luvulta alkaen. Hänet on usein yhdistetty Pedro Juliãoon (n. 1215–1277), portugalilaiseen lääkäriin, joka tunnettiin nimellä Petrus Hispanus ja josta tuli paavi Johannes XXI. Toisen teorian mukaan Tractatuksen kirjoittaja oli kastilialainen ja dominikaanisen sääntökunnan jäsen. Muut 1400-luvun teoriat viittaavat Petrus Ferrandi Hispanukseen, joka kuoli vuosien 1254 ja 1259 välillä, tai erääseen dominikaaniveljeen 1200-luvun lopulta tai 1300-luvun alusta.
Burt Reynolds
Ura
Reynolds teki elokuvadebyyttinsä vuonna 1961. Hän näytteli usein intiaaneja väitettyään olevansa cherokeesukua. Reynolds on vähätellyt 1960-luvulla tekemiään elokuvia ”sellaisiksi, joita näytetään vankiloissa ja lentokoneissa – kukaan ei pääse poistumaan”.
Reynoldsin läpimurtoelokuva oli trilleri Syvä joki (1972), jossa hän esittää erämaaretkellä vaikeuksiin joutuvaa miestä. Samana vuonna hän esiintyi alastomana Cosmopolitan-lehdessä, mikä toi hänelle paljon julkisuutta.
Syvän joen jälkeen Reynolds näytteli seuraavien 12 vuoden aikana peräti 30 elokuvassa. Niistä suosituimpia olivat poliisi- ja seikkailuelokuvat, kuten Konna ja Koukku -elokuvat ja Kanuunankuularalli-elokuvat. Reynoldsin muita menestyselokuvia noilta vuosilta ovat Luunmurskaajat (1974), Hustle – hintaan mihin hyvänsä (1975), Pähkähullujen paratiisi (1976), Semi-Tough (1977), Yritetään yhdessä, aloitetaan alusta (1979) ja Parhaat kaverukset – eli tyttö joka ei halunnut naimisiin (1982). Reynolds äänestettiin Yhdysvalloissa vuosina 1977–1981 viisi kertaa peräkkäin maan suosituimmaksi elokuvanäyttelijäksi.
Reynoldsin ensimmäinen ohjaustyö oli Gator (1976), jota seurasivat The End (1978) ja Sharky hoitaa homman (1981).
Reynoldsin ura kääntyi laskuun 1980-luvun puolivälissä. Hän tuli riippuvaiseksi kipulääke triazolamista loukkaannuttuaan City Heat – tuli hännän alla -elokuvan kuvauksissa vuonna 1984. Samoihin aikoihin myös hänen rahoittamansa ravintolaketju joutui suuriin velkoihin ja suljettiin.
Reynoldsin televisiosarjoja 1990-luvulla olivat BL Stryker (1989–1990) ja Pallo hukassa (1990–1994), josta hän voitti Emmy-palkinnon. Reynolds näytteli myös televisioelokuvissa ja ohjasi televisiosarjojen jaksoja sekä esiintyi usein keskusteluohjelmissa ja viihde-erikoisohjelmissa.
Reynoldsin elokuvaura elpyi 1990-luvun lopulla. Hän sai sivuosan Oscar-ehdokkuuden ja Golden Globen roolistaan elokuvassa Boogie Nights (1997). Sen jälkeen hän näytteli jälleen hyvin ahkerasti niin elokuvissa kuin televisiossakin. Reynoldsin menestyneimpiä elokuvia noilta vuosilta ovat esimerkiksi Luunmurskaajat (2005) ja The Dukes of Hazzard (2005). Reynolds näytteli kuolemaansa asti.
Reynolds kuoli sydänkohtaukseen 82-vuotiaana Floridassa 6. syyskuuta 2018.
Reynolds teki elokuvissa usein omat stunttinsa. Hänet tunnettiin äkkipikaisesta luonteestaan, ja esimerkiksi vuonna 1986 hän löi kuvauksissa ohjaaja Dick Richardsia niin että tämä haastoi hänet oikeuteen.
Yksityiselämä
Reynolds oli naimisissa Judy Carnen ja Loni Andersonin kanssa. Kumpikin liitto päättyi avioeroon. Andersonin kanssa Reynolds sai pojan.
Reynoldsin seurustelukumppaneihin kuuluivat Kim Basinger, Candice Bergen, Catherine Deneuve, Farrah Fawcett, Sally Field, Sarah Miles, Cybill Shepherd, Dinah Shore ja Tammy Wynette.
Barone
Barone voi tarkoittaa ainakin seuraavia:
Higashiyodogawa-ku
Higashiyodogawa-ku on yksi Osakan kaupungin 24:stä suuralueesta. Se sijaitsee kaupungin koillisosassa Yodogawa-joen oikealla puolella (pohjoispuolella). Pohjoisessa ja idässä se rajautuu Osakan prefektuurin Suitan, Settsun ja Moriguchin kaupunkeihin; etelässä sen raja kulkee Yodogawajokea, pohjoisessa Kanzakigawa- ja Aigawa-jokia pitkin. Sen länsirajan muodostaa JR Westin Tōkaidō-päälinja. Suuralueen pinta-ala on 13,25 neliökilometriä ja siellä on 173 434 asukasta (2012).
Muinaisaikoina alueella kulki lukuisia pieniä virtoja, jotka jättivät väliinsä ruovikkoisia saaria. Alueen nykyinen pinnanmuodostus on syntynyt joen tuoman maa-aineksen kasautuessa. Higashiyodogawan suuralue muodostettiin alun perin vuonna 1925, sitä muutettiin vuonna 1943 ja nykyisen muotonsa se sai heinäkuussa 1974, kun sen länsiosasta irrotettiin Yodogawa-ku. Väkiluvultaan se on Osakan toiseksi suurin suuralue.
Higashiyodogawan nähtävyyksiin lukeutuu vuonna 1914 valmistunut Kunijiman vesilaitoksen rakennus, jonne on perustettu Suidō kinenkan -vesimuseo. Vesilaitoksen kirsikkapuukuja on keväisin suosittu kirsikankukkien katselupiste.
Higashiyodogawaa palvelevat Osakan metron Imazatosuji-linja, JR Westin Tōkaidō-päälinja sekä Hankyū-rautateiden Senri-linja ja Kioto-linja. Lisäksi Shin-Ōsakan rautatieasema sijaitsee aivan suuralueen länsirajalla, ja asemalle päättyvä Tōkaidō Shinkansen kulkee sen läpi.
Jiujiang
Jiujiang (, pinyin: Jiǔjiāng Shì) on prefektuuritason kaupunki Kiinan Jiangxin maakunnan pohjoisosassa. Kaupungin keskusta sijaitsee linnuntietä noin 115 kilometriä maakunnan pääkaupungista Nanchangista pohjoiseen. Prefektuurin pinta-ala on 18 823 neliökilometriä ja väkiluku 4,73 miljoonaa (2010). Suomeksi jiǔjiāng tarkoittaa yhdeksää jokea.
Prefektuuri rajoittuu pohjoisessa Xianningin, Huangshin, Huanggangin, Anqingin, itässä Chizhoun ja Shangraon, etelässä Nanchangin ja Yichunin, lännessä Yueyangin prefektuureihin.
Vuonna 2005 kaupunki kärsi pieniä vahinkoja Ruichangin maanjäristyksessä, myös muutamia kuolonuhreja raportoitiin Jiujiangin alueelta.
Hallinnollinen jako
Piirikuntatasolla prefektuuri jakautuu kolmeen kaupunkipiiriin, kolmeen piirikuntatason kaupunkiin ja seitsemään piirikuntaan seuraavasti:
1. Xunyang (浔阳区), 2. Lianxi (濂溪区), 3. Chaisang (柴桑区) , 4. Ruichang (瑞昌市), 5. Gongqingcheng (共青城市), 6. Lushan (庐山市) ,
Kaivopuiston kaunis Regina
Kaivopuiston kaunis Regina on Toivo Särkän ohjaama romanttis-historiallinen draamaelokuva, joka valmistui vuonna 1941. Alkuteoksen kirjailijasalanimen ”Tuulikki Kallio” taakse kätkeytyy elokuvaohjaaja Kalle Kaarnan puoliso Kaarina Kaarna (o.s. Viitainoja). Filmin pääosissa ovat kaksi suomalaisen elokuvan kulta-ajan tähteä, Tauno Palo ja Regina Linnanheimo. Elokuvan tapahtumat sijoittuvat vuoden 1853 Helsinkiin.
Välirauhan aikana Särkkä tuotti varsin tietoisesti todellisuuspakoisia elokuvia, jotka tarjosivat lohtua talvisodasta toipuvalle yleisölle. Kaarnan kirjoittama Kaivopuiston kaunis Elsa oli juuri tällainen tuhkimotarina, jossa henkilöt elivät yltäkylläisyydessä ja pukuloistossa. Luokkaeroja korostetaan, mutta lopulta rakkaus voittaa kaikki esteet.
Kaivopuiston kaunis Regina myytiin Ruotsiin ja Tanskaan ja myöhemmin myös Bulgariaan. Se osallistui ensimmäisenä suomalaisena elokuvana Venetsian elokuvajuhlille vuonna 1941.
Näyttelijät
Kreditoimattomat näyttelijät
Juoni
Vanhempansa menettänyt Regina Berg asuu isoäitinsä kanssa Kaivopuistossa pienessä mökissä. Hänen isänsä on kuollut pelastaessaan haaksirikkoisia. Isoäidillä on leipätinki huvilaan, jonne kesän tultua odotetaan ruhtinatar Kristine Popoffia isoine seurueineen. Kun Regina toimittaa leivät, keittäjätär esittelee taloa ihastuneelle tytölle.
Ruhtinatar saapuu huvilaan serkkunsa, luutnantti Engelbert von Leijoncronan kanssa. He käyvät tervehtimässä raatimies von Heidemania, jonka tytär Elisabeth on koko talven riutunut rakkaudesta Engelbertiin. Perhe saa kutsun ruhtinattaren tanssiaisiin. Kaupatessaan ruusuja Kaivopuistossa Regina myy koko kimppunsa kävelyllä oleville Engelbertille ja Elisabethille.
Regina palaa halusta osallistua tanssiaisiin Kaivohuoneella. Huvilan palvelijattaren Matildan avulla hän pääsee ruhtinattaren vaatekomerolle, josta lainaa salaa hienon puvun, kultakengät ja viuhkan. Regina pääsee juhliin naamioituneena ja joutuu masurkkaan Engelbertin pariksi, muttei paljasta itseään. Hän pakenee tansseista miehen seuratessa ja Tuhkimon tavoin pudottaa toisen kenkänsä rantakallioille. Engelbert aikoo kengän avulla löytää salaperäisen tanssiparinsa.
Antti Kosola
pienoiskuva|Antti Kosolan orkesteri Lancastria-laivan kannella vuonna 1929. Vasemmalta: Kosola, Ernest Paananen, Matti Jurva ja Axel Leaf. Andrew "Antti" William Kosola (4. maaliskuuta 1896 Wisconsin – 14. huhtikuuta 1971 Lake Worth, Florida ) oli amerikansuomalainen hanuristi, säveltäjä ja johtaja.
Masahudu Alhassan
Masahudu Alhassan (s. 1. joulukuuta 1992 Tarkwa, Ghana) on ghanalainen jalkapalloilija. Hänen pelipaikkansa on vasen laitapuolustaja. Hän edustaa kaudella 2020 Suomen Veikkausliigassa pelaavaa Turun Palloseuraa.
Alhassan pelasi Genoassa neljä Serie A -ottelua kaudella 2011–2012. Tämän jälkeen hän pelasi Serie B:ssä Novaran, Latinan ja Perugian joukkueissa. Hän kuului yli kaksi vuotta Udinesen omistukseen mutta ei päässyt pelaamaan sen edustusjoukkueessa kertaakaan. Vuosina 2018–2019 Alhassan pelasi Albaniassa ja Saudi-Arabiassa. Kaudeksi 2020 hän siirtyi Veikkausliigassa pelaavaan Turun Palloseuraan. Hän teki maalin viidennessä liigaottelussaan FC Lahtea vastaan.
Kaivopuiston kaunis Regina
Juoni
Seuraavana aamuna ruhtinatar nuhtelee Engelbertiä, joka käytöksellään on pahoittanut von Heidemanien mielen. Kengän alkuperä paljastuu pian ja palveluskuntaa kuulustellaan: pelastaakseen hätääntyneen Matildan Regina tunnustaa tekonsa, jolloin Matildakin myöntää oman osuutensa. Ruhtinatar antaa anteeksi ja lahjoittaa pukunsa Reginalle, mutta Engelbert ilmoittaa luopuvansa kengästä vain sillä ehdolla, että tyttö itse saapuu sitä noutamaan. Hän sanoo odottavansa Reginaa rantakalliolla kolmena seuraavana iltana.
Asyylikantajaproteiini
Rasvahappojen synteeseissä asyylikantajaproteiini toimii rasvahappojen synteesin alustana. Ensimmäisessä vaiheessa joko asetyylikoentsyymi-A tai malonyylikoentsyymi-A kondensoituu asyylikantajaproteiinin fosfopanteteiiniosan tioliryhmän kanssa muodostaen asetyyliasyylikantajaproteiinin tai malonyyliasyylikantajaproteiinin. Näitä reaktioita katalysoivat entsyymit ovat asetyylitransasylaasi ja malonyylitransasylaasi. Rasvahappojen synteesin aikana rasvahappoketju on liittyneenä asyylikantajaproteiiniin, kunnes saavutetaan palmitiinihappo eli rasvahappomolekyyli, jossa on 16 hiiliatomia. Tämän jälkeen eräs tioesteraaseihin kuuluva entsyymi irrottaa palmitiinihapon asyylikantajaproteiinista.
Kaivopuiston kaunis Regina
Juoni
Isoäiti kauhistuu Reginan saapuessa alastomana kotiin ja tarinan kuullessaan kieltää tytöltä kaiken kanssakäymisen huvilan väen kanssa. Seuraavana päivänä Regina tapaa Ontrein, jolla on mukanaan kirje Engelbertiltä: tyttö repii kirjeen ja kiittää Ontreita tämän ystävyydestä. Ontrei uskaltautuu tunnustamaan rakkautensa ja kosimaan Reginaa emännäkseen taloonsa Karjalaan, mutta tähän Regina ei ole valmis suostumaan.
Engelbert teettää Reginalle silkkipuvun, jonka Ontrei toimittaa mökille. Vimmastunut isoäiti ajaa miehen ulos, piilottaa puvun ja lukitsee Reginan sisälle. Ontrein välityksellä Engelbert saa selville milloin tyttö on yksin kotona, tunkeutuu sisään ja saa vakuutettua Reginan vilpittömistä aikeistaan; kohtaus päättyy anteeksiantoon, kosintaan ja suudelmaan.
Engelbert ja Regina kohtaavat illalla rantakalliolla, mutta rakastavaisten tielle tulee este, sillä Krimin sota on syttymäisillään. Ennen lähtöään Engelbert vannoo Reginalle ikuista rakkauttaan ja Ontrei ajaa heidät kirkkoon, jossa Engelbert lahjoittaa sukunsa vanhan kihlasormuksen salaisen liiton merkiksi; Regina lupaa rukoilla joka päivä miehen puolesta. Viime hetkellä Engelbert keksii, että he voisivat karata Turun kautta Tukholmaan, mutta Regina ei suostu suunnitelmaan, joka tekisi miehestä ”valapaton”.
Masahudu Alhassan
Alhassan on pelannut Ghanan maajoukkueessa kahdeksan ottelua: kaksi vuonna 2011 ja kuusi vuonna 2012. Hän oli mukana Afrikan-mestaruuskilpailuissa 2012 ja pelasi viisi joukkueensa kuudesta ottelusta.
Kaivopuiston kaunis Regina
Juoni
Ruhtinatar on nähnyt rakastavaisten kohtauksen kirkossa ja uskoo nyt suhteen vakavuuteen. Hän saa myös Reginan isoäidin vakuuttuneeksi nuorten rakkauden puhtaudesta. Ruhtinatar ottaa Reginan hoiviinsa maaseutukartanoonsa, jossa tämä voi oppia uuden asemansa kaltaista sivistystä. Regina opettelee pianonsoittoa, mutta on kaipauksessaan onneton. Lohduksi ruhtinatar järjestää tapaninpäivänä suuret tanssiaiset, joissa Regina uneksii tanssistaan Engelbertin kanssa. Viimeisessä kuvassa Regina nähdään vanhana mummona Krimillä 1854 kaatuneen Engelbertin haudalla.
Luettelo Deep Purplen kappaleista
Tämä on luettelo Deep Purplen kappaleista aakkosjärjestyksessä.
Kaivopuiston kaunis Regina
Tuotanto
Elokuvan pohjana oli alkujaan Perjantai-lehdessä vuonna 1936 jatkokertomuksena ilmestynyt Tuulikki Kallion Kaivopuiston kaunis Elsa, jonka romaaniversio ilmestyi samana vuonna. Nimimerkin taakse kätkeytyi taidemaalari ja elokuvaohjaaja Kalle Kaarnan puoliso Kaarina Kaarna. Jälkien eksyttämiseksi hän kävi elokuvaan liittyvän kirjeenvaihtonsa Särkän kanssa salanimellään Tornion postin kautta. Kaarna oli ehtinyt tarjota romaaniaan elokuvattavaksi myös Suomi-Filmille, mutta johtaja Risto Orko oli torjunut idean.
Romaanin tarina päättyy onnellisesti Reginan ja luutnantin avioliittokuulutukseen, mutta tehdessään elokuvakäsikirjoitusta Särkkä muutti lopun niin, että luutnantti kuolee sodassa eikä enää palaa. Alkuperäisessä käsikirjoitusversiossa luutnantti palasi sodasta haavoittuneena. Muilta osin käsikirjoitus noudattelee tarkasti Kallion viihderomaania. Särkkä säilytti sellaisenaan jopa romaanin kankean dialogin, mutta kiinnittäessään Regina Linnanheimon elokuvan pääosaan hän muutti päähenkilön nimen Elsasta Reginaksi, mikä osoittautui hyväksi ennakkomainokseksi. Kun Kallion romaanista otettiin uusi painos vuonna 1957, kustantaja ymmärsi filmitähden mainosarvon, ja päähenkilön nimi muuttui romaanissakin Reginaksi.
Kaivopuiston kauniin Reginan kuvaukset aloitettiin kesällä 1940 ja ne kestivät puolisen vuotta. Ulkojaksoja kuvattiin Kaivopuistossa ja Ullanlinnan edustalla. Kleinehin huvila osoitteessa Itäinen Puistotie 7 esitti ruhtinatar Popoffin huvilaa. Reginan hyppy huvipurrelta mereen kuvattiin Kruunuvuorenselällä vasta lokakuussa koleana ja tuulisena päivänä. Linnanheimolla oli alaston- ja uimahyppykohtauksessa sijaisnäyttelijä. Kirkkokohtauksen sisäkuvat otettiin Pyhän Marian kirkossa Hollolassa. Muut sisäkohtaukset tehtiin SF-studioilla Helsingissä. Tanssiaisjaksot kuvattiin samanaikaisesti kolmella kameralla.
Kaarina Kaarnan romaanien pohjalta tehtiin myöhemmin myös Katariina ja Munkkiniemen kreivi (1943) sekä Suviyön salaisuus (1945).
Vastaanotto
SF:n epookkidraama tuotti monille aikalaisarvostelijoille pettymyksen. Paula Talaskivi piti kriitikoiden yleisen linjan mukaisesti lavastuksia ja Bure Litoniuksen pukusuunnittelua elokuvan parhaana antina ja suuren vaivan arvoisina, mutta repliikkejä liian pitkinä ja ikävystyttävinä. Suomen Sosialidemokraatin Toini Aaltosen mielestä elokuva oli ”mitä puhdaspiirteisin Tuhkimo-tarina kaikkein lapsellisimpaan sävyyn viritettynä”. Arvostelija kiitteli elokuvan ulkoista toteutusta ja koristeellista miljöötä, mutta moitti sisältöä imelyydestä ja piti dialogia diletanttimaisena. Aamulehden Olavi Veistäjän mukaan ”ohjaaja on tavoitellut paikoittain pateettista ja liian ulkokohtaista vaikutusta – –”. Näyttelijäarvoissa oli hajontaa, mutta yleisesti kallistuttiin myönteiselle puolelle.
Kaivopuiston kaunis Regina oli vuoden 1941 toiseksi paras yleisömenestys – edelle meni vain Kulkurin valssi. Molemmat ovat eskapistisia yltiöromanttisia pukudraamoja, Toivo Särkän kuvauksia ”satumaasta” jota ei ollut olemassa. Niillä oli kuitenkin lähtemätön vaikutus sota-ajan puutteessa ja ankeudessa eläneeseen yleisöön. Vielä vuonna 1981 Kaivopuiston kauniin Reginan televisioesitys sai yli kaksi miljoonaa katsojaa.
Myöhempien televisioesitysten aikaan 1990-luvulla elokuva oli Katso-lehden arviossa ”tyypillinen sodanajan ahdistusta lievittävä, umpiromanttinen ja todellisuuspakoinen tuote”. Tapani Maskula arvioi vuonna 1994: ”Ajoittaisen tyhjäkäyntinsä vastapainoksi filmi räväyttää esiin epookkikohtauksia, jotka meillä lukeutuvat lajinsa nautittavimpiin saavutuksiin”.
Tv-esityksen yhteydessä vuonna 2011 Arto Pajukallio kiitti teknistä osaamista, joka pitää elokuvan koossa niinäkin hetkinä kun siirappinen kertomus ei pysy kohtuuden rajoissa.
Johannes Scotus Eriugena
thumb|Johannes Scotus Eriugena. Johannes Scotus Eriugena (n. 815 Scotia –877) (myös Johannes Scotus Erigena, Johannes Scottus Eriugena) oli irlantilainen teologi, uusplatonilainen filosofi ja runoilija. Hänet tunnetaan ennen kaikkea Pseudo-Dionysios Areopagitan töiden kääntäjänä ja kommentoijana.
Elämä
Eriugena oli syvällinen kreikan kielen tuntija, mikä oli tuohon aikaan harvinaista läntisessä kristikunnassa. Hän syntyi Irlannissa ja muutti Ranskaan noin vuonna 845 ja otti hoitaakseen Palatinen akatemian kuningas Kaarle Kaljupään kutsusta. Koulun maine vaikuttaa kasvaneen huomattavasti Eriugenan johtajakaudella, ja kuningas suhtautui häneen suopeasti.
Eriugena asui Ranskassa ainakin kolmekymmentä vuotta. Bysantin keisarin Mikael III:n kutsusta hän otti noin vuonna 858 hoitaakseen Pseudo-Dionysioksen teosten kääntämisen kreikasta latinan kielelle. Hän lisäsi käännöksiin myös omat kommentaarinsa. Näin hän oli ensimmäinen joka esitteli uusplatonismin ajatuksia kreikan kielestä Länsi-Euroopassa, missä ne tulivat vaikuttamaan suuresti kristilliseen teologiaan. Hän kehitteli predestinaatio-oppia, joka kuitenkin tuomittiin Valencian kirkolliskokouksessa.
Hänen elämänsä loppuajasta ei tiedetä juurikaan mitään. Erään kertomuksen mukaan hänet olisi vuonna 882 kutsuttu Oxfordiin Alfred Suuren kutsusta, ja hän olisi työskennellyt siellä monta vuotta, tullut Malmesburyn apotiksi, ja että hänen oppilaansa olisivat puukottaneet hänet kuoliaaksi kirjoituspuikoillaan. Tämän kertomuksen tueksi ei ole kuitenkaan juurikaan näyttöä ja se viittaa epäilemättä johonkin toiseen Johannekseen. Todennäköisesti Eriugena ei koskaan jättänyt Ranskaa. Hänen kuolemansa ajankohdaksi on päätelty 877. Saatavilla olevasta aineistosta ei voi päätellä, toimiko hän papistossa vai maallikkona, vaikkakin ajankohdan olot huomioon ottaen on todennäköisintä että hän olisi ollut papistoa ja mahdollisesti munkki.
Työt
Johannes Scotus Eriugenan pääteos on De divisione naturae (865), jossa pyrittiin kristillisyyden ja uusplatonismin sulauttamiseen, mutta teos tuomittiin myöhemmin panteistisuutensa takia harhaoppiseksi.
Katariina Itävaltalainen
Katariina Itävaltalainen (14. tammikuuta 1507 – 12. helmikuuta 1578)  oli Habsburgien sukuun kuulunut  prinsessa, josta tuli Portugalin kuningatar Juhana III:n puolisona.
Katariina oli Kastilian hallitsijan Filip Komean ja Johanna Mielipuolen nuorin tytär. Hän syntyi vasta isänsä kuoleman jälkeen, ja oli lapsista ainoa, joka kasvoi äitinsä kanssa. Hän syntyi Torquemadassa, missä hänen äitinsä oli saattamassa isän ruumista Burgosista Grenadaan. Vuonna 1509 Johanna ja Katariina suljettiin Tordesillasin palatsiin. Katariina sai lähteä sieltä 1625, kun hänen veljensä Kaarle V oli sopinut Katariinan avioliitosta Juhana III:n kanssa.
Katariinalle ja Juhanalle syntyi yhdeksän lasta, mutta vain kaksi niistä selvisi aikuisikään asti. Miehensä kuoleman jälkeen Katariina toimi lapsenlapsensa Sebastian I:n sijaishallitsijana.
GP3 Espanjan Grand Prix 2011
GP3 Espanjan Grand Prix 2011 oli GP3-kauden 2011 toinen osakilpailu, joka ajettiin 21.–22. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Talasjärvi (Virrat)
Talasjärvi on Pirkanmaalla Virroilla Siekkiskylän lähellä sijaitseva järvi.
Maantietoa
Järven pinta-ala on 12,3 hehtaaria, se on 750 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Järven vedenpinnan korkeus on 126,9 metriä mpy.
Manu (nimi)
Manu on etunimi.
Sanskritin kielessä Manu tarkoittaa viisasta ja ajattelevaa. Hindujen jumalaistarustossa Manu on ensimmäinen ihminen Maan päällä, ja josta muut ihmiset ovat syntyneet. Lainaus suomennetusta Bhagavad Gitasta:
Bristol Bulldog
Bristol Bulldog oli brittiläisen Bristol Aeroplane Companyn valmistama yksimoottorinen kaksitasoinen hävittäjälentokone, joka palveli eri maiden ilmavoimissa 1920-luvun lopulta 1940-luvun puoliväliin.
Bulldogin ensilento tehtiin toukokuussa 1927, minkä jälkeen konetyyppiä valmistettiin useampana sarjana kaikkiaan 443 kappaletta. Tyyppi otettiin Britannian kuninkaallisten ilmavoimien päähävittäjäksi 1920-luvun lopulla, minkä lisäksi sitä tilasivat muun muassa Australian, Latvian, Ruotsin, Suomen, Tanskan ja Viron ilmavoimat.
Historia
Bulldogin prototyyppi teki ensilentonsa 10. toukokuuta 1927, minkä jälkeen Britannian kuninkaalliset ilmavoimat (RAF) koelensi sitä seuraavan syksyn ajan. Kokeiden seurauksena koneen runkoa päädyttiin pidentämään, ja päivitetty versio sai mallinimen Bulldog Mk. II. RAF valitsi sen vakiohävittäjätyypikseen seuraavana vuonna, ja konetyyppi eteni tuotantoon. Ensimmäistä sarjatuotantoversiota valmistettiin 92 kappaletta, ja koneita myytiin ulkomaille Australian, Latvian ja Viron ilmavoimille. Virolaiset myivät koneensa myöhemmin eteenpäin Espanjan tasavaltalaisten ilmavoimille, jotka lensivät niillä Espanjan sisällissodassa. II-versiota hankittiin myös kokeilu- ja vertailutarkoituksissa Japaniin, Siamiin (myöh. Thaimaa) ja Yhdysvaltoihin.
Mk. II:ssa ilmeni joitakin puutteita laivuepalveluksen aikana. Kone oikeni kehnosti syöksykierteestä, minkä lisäksi muutaman koneyksilön siivet olivat murtuneet syöksyssä. Tehdas kehitti onglemakohtien pohjalta parannellun Mk. IIA:n, jossa oli edeltäjäänsä nähden vahvistetut rakenteet ja suurempi sivuvakain. Parannettua mallia valmistettiin yhteensä 268 kappaletta, joista 11 myytiin Ruotsin, neljä Tanskan ilmavoimille ja loput RAF:lle. Bulldogista kehitettiin myös kaksipaikkainen TM-muunnos, joita RAF hankki 59 yksilöä. Bristol Mercury IVA -moottorilla varustettua Bulldog IIIA -versiota valmistettiin vain kaksi yksilöä, sillä versio hävisi RAF:n valintakokeissa Gloster Gauntletille, eikä edennyt jatkotuotantoon. Mk. IIIA:n pohjalta kehitettiin vielä myöhemmin Mk. IV- ja Mk. IVA-mallit, joissa oli Mercury VIS -moottori ja aiemmista malleista poiketen siivekkeet myös alasiivissä. Mk. IVA oli Bulldogin viimeinen tuotantomuunnos, ja sen ainoaksi tilaajaksi jäi Suomen ilmavoimat.
Käyttö Suomessa
pienoiskuva|Suomen ilmavoimien Bulldog Mk. IVA -hävittäjiä sotaharjoituksessa Sortavalan–Lahdenpohjan alueella vuonna 1937. Suomen ilmavoimat tilasi 17 Bristol Bulldog Mk. IVA -konetta Bristolilta vuonna 1934. Koneet koelennettiin ja luovutettiin ilmavoimille joulukuun 1934 ja seuraavan vuoden tammikuun välillä Filtonissa, mistä valmiit yksilöt laivattiin Suomeen. Kotimaassa tyypin ensimmäinen lento tehtiin koneyksilö BU-62:lla 20. helmikuuta 1935. Bulldogit sijoitettiin alkuun Suur-Merijoen Lentoasema 5:lle. Koelentueen tyyppikokeissa tyyppi todettiin lento-omintaisuuksiensa puolesta pääosin hyväksi. Bulldog oli ilmavoimien ensimmäinen, joka ylitti 300 km/h vaakalentonopeuden. Lentomestari Urho Heiskala luonnehti koneen syöksykierreominaisuuksia ”täysin epänormaaleiksi”, sillä Bulldog oikeni syöksykierteestä kovin heikosti. Syöksykierreominaisuudet eivät olleet tyypin ainoa ongelma: koneiden rakenteissa havaittiin jo lyhyen käytön jälkeen murtumia, ja rakenteita jouduttiin vahvistamaan. Bulldogit aseistettiin vasta vuonna 1937.
Koneet siirrettiin vuonna 1938 Utin lentokentälle sijoitetulle Lentolaivue 26:lle. Talvisodan alkaessa ne olivat Karjalan kannaksen Heinjoella, missä koneilla saavutettiin Suomen ilmavoimien sodan ensimmäinen ilmavoitto. Koneet olivat talvisodan aika sijoitettuna muun muassa Mensuvaaraan, Käkisalmelle, Immolaan, Parolaan ja Turun lähellä sijainneelle Littoistenjärvelle. Koneilla saavutettiin talvisodassa kaikkiaan kuusi ilmavoittoa, vaikka ne olivat tuolloin jo varsin vanhentunutta kalustoa.
Ruotsi lahjoitti Suomelle talvisodan aikana kaksi Bristol Bulldog Mk. IIA:ta. Koneet saapuivat Suomeen 15. joulukuuta 1939, ja otettiin harjoituskäyttöön tunnuksilla BUj-214 ja BUj-216. Rekisteritunnuksen ”j”-alaindeksi viittasi koneen voimalaitteeseen (Jupiter). BUj-216 palveli Suomessa muutaman vuoden ajan, kunnes tuhoutui marraskuussa 1942. BUj-214 käyttö jäi lyhyemmäksi: se vaurioitui korjauskelvottomaksi jo maaliskuussa 1940.
Vaikka Bristol Bulldogilla lennettiin sotalentoja myös Espanjan sisällissodassa, tiettävästi tyypin ainoat ilmavoitot on saavutettu Suomen ilmavoimissa.
Museokoneet
pienoiskuva|Bulldog Mk. IIA K2227 [[Royal Air Force Museum Londonissa toukokuussa 2016.]]
Barone Canavese
Barone Canavese on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 556 asukasta. pienoiskuva|left
Kauna (filosofia)
Kaunalla tarkoitetaan filosofiassa ja psykologiassa tietyn tyyppistä paheksuntaa tai vihamielisyyttä. Kauna suuntautuu siihen, minkä yksilö tunnistaa turhautumisensa syyksi. Heikkouden, huonommuuden tai kateuden tunne suhteessa tähän syyhyn synnyttää arvojärjestelmän (tai moraalisuuden), joka kieltää turhautumisen lähteen. Minä luo vihollisen eristääkseen itsensä syyllisyydestä.
Historia
Eksistentliaalifilosofi Søren Kierkegaard esitteli kaunan filosofisena ja psykologisena käsitteenä 1800-luvulla. Myöhemmin Friedrich Nietzsche laajensi käsitettä itsenäisesti. Kaunalla onkin keskeinen osa Nietzschen herra-orja-ajattelussa.
Sílvia Soler Espinosa
Sílvia Soler Espinosa (s. 19. marraskuuta 1987 Elche) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 54 toukokuussa 2012. Hän on voittanut urallaan yhden WTA-turnauksen nelinpelissä.
Soler Espinosa pelasi Grand Slam -turnauksen pääsarjassa ensimmäisen kerran Ranskan avoimissa 2011, jossa hän pääsi toiselle kierrokselle voitettuaan Jelena Vesninan. Toisella kierroksella hän hävisi Li Nalle. Samana vuonna Yhdysvaltain avoimissa hän eteni kolmannelle kierrokselle voitettuaan Kimiko Date-Krummin ja Kaia Kanepin. Kolmannella kierroksella hän hävisi Carla Suárez Navarrolle.
Doing Their Thing
Doing Their Thing on Deep Purplen TV-esiintymisestä koottu videojulkaisu. Sen on nauhoittanut Granada Television 21. elokuuta 1970. Kappaleita on editoitu runsaasti.
Reittiopas
Reittiopas (tai reittipalvelu) on matkustamista ja liikkumista helpottava sähköinen palvelu. Se etsii lähtö- ja määränpääpaikkojen välille sopivan reitin tiettyyn aikaan yhdistellen tarvittaessa eri kulkumuotoja. Reittioppaita tarjoavat esimerkiksi Matkahuolto ja Vr. Myös vesiliikenteeseen on saatavana reittioppaita, joita järjestävät jotkut järjestöt ja myöskin yksityishenkilöt.
Reittiopaspalvelussa voi usein esittää toiveen kulkumuodosta, kävelymatkojen pituudesta, nopeudesta ja vaihtojen määrästä.
YTV:n (nyk. HSL) Reittiopas aloitti toimintansa vuoden 2001 lopulla ja se on yksi ensimmäisistä, ellei jopa ensimmäinen, julkisen liikenteen ovelta ovelle reittiopas. Reittiopasta ylläpitää ja kehittää CGI.
Ihmiskauppa
250px|pienoiskuva|oikea|Ihmiskaupan lähtömaat ja kohdemaat vuonna 2010. LähtömaatKohdemaat Ihmiskauppa on YK:n mukaan toisen ihmisen hyväksikäyttötarkoituksessa tapahtuvaa värväystä, kuljettamista, kätkemistä ja/tai vastaanottamista (ihmissalakuljetusta), johon liittyy uhkaamista, pakottamista, orjuuttamista tai harhaanjohtamista. Ihmiskauppa on järjestäytyneen rikollisuuden tuottoisimpia muotoja ase- ja huumekaupan, internetrikollisuuden, piraattituotteiden ja lääkeväärennösten jälkeen. Se on myös räikeimpiä ihmisoikeusrikkomuksia.
Ihmiskauppa ei ole helposti tunnistettava rikos. Tunnetuin muoto on seksuaalinen hyväksikäyttö. Se on kuitenkin vain yksi muoto. Tanskassa suurin osa ihmiskaupan uhreista on seksityöläisiä. Suomessa viranomaiset raportoivat erityisesti työperäisen ihmiskaupan yleistymisestä. Ihmiskauppa on kansainvälistä. Osa uhreista saattaa kieltäytyä avusta, mikä ei vähennä heidän haavoittuvuuttaan. Kansainvälisen siirtolaisuusjärjestön (IOM:n) johtajien mukaan on tärkeää tunnistaa uhrit, tukea laillista maahanmuuttoa laittoman siirtolaisuuden torjumiseksi ja tiedottaa ihmiskaupan muodoista kuluttajien vastuun parantamiseksi ja ihmiskaupan ylläpitämisen sijaan sen torjumiseksi.
Määritelmä
Suomen vuonna 2006 voimaansaattaman YK:n lisäpöytäkirjan mukaan ihmiskauppaa on: Hyväksikäytöksi katsotaan vähintään toisen hyväksikäyttö seksinmyyntitarkoituksessa tai muut seksuaalisen hyväksikäytön muodot, pakkotyö tai pakollinen palvelu, orjuus tai muu orjuuden kaltainen käytäntö, orjuuden kaltaiset olot tai elinten poistaminen
Ihmiskaupan merkkejä
Ei ole yksiselitteisiä merkkejä, joista ihmiskaupan uhrin voisi tunnistaa. Ih­mis­kau­pas­ta voi kuitenkin ker­toa ihmisen pe­lok­kuus, pa­hoin­pi­te­lyn jäl­jet, se et­tä hän ei sel­väs­ti­kään tun­ne oi­keuk­siaan, ei tie­dä työ­nan­ta­jan­sa ni­meä, asuinolosuhteet ovat heikot ja hän saat­taa asua työ­pai­kal­laan, henkilön liikkumisvapautta on rajoitettu, hän on vel­ka­van­keu­des­sa esi­mer­kik­si mat­kan jär­jes­te­lyyn liit­ty­vien kus­tan­nus­ten vuok­si tai häntä uhataan väkivallalla.
Jos epäilee ihmiskauppaa, henkilöltä voi kysyä tarkentavia kysymyksiä siitä, onko hän halutessaan vapaa jättämään työpaikkansa, onko häntä pahoinpidelty henkisesti, ruumiillisesti tai seksuaalisesti, paljonko ja kenelle hän joutuu maksamaan asumisestaan ja elämisestään, tai tuntuuko hänestä että hänelle tai hänen läheisilleen voi tapahtua jotain ikävää, jos hän jättää työnsä. Osa kysymyksistä on suunnattu lääkäreille, mutta niitä voivat soveltaa muutkin.
Ihmiskaupan uhrien auttamisjärjestelmästä voi kysyä neuvoa, jos epäilee, että joku on ihmiskaupan uhri.
Laiton siirtolaisuus
Ihmiskauppa liittyy laittoman työvoiman saantiin, jota ilman kauppojen halvat vihannekset ja tekstiilit pitäisi tuottaa Euroopan ulkopuolella. Varsinkin halpatyövoimana ilman oleskelulupaa maassa olevat siirtolaiset ovat joustava työvoimareservi, jolla ei ole oikeuksia, oli kysymyksessä työturvallisuus, työajat tai palkat. Heidän avullaan voidaan kilpailla hinnoilla niin maataloudessa kuin hikipajoissa.
Orjuus
Ihmiskaupan historia on orjuuden historiaa. Vaikka orjuus on kaikkialla maailmassa virallisesti kielletty, on esitetty arvio, että orjia olisi tällä hetkellä eri puolilla maailmaa 27 miljoonaa. Kansainvälisen orjuutta vastaan taistelevan Anti-Slavery International -järjestön mukaan vähintään 2,4 miljoonaa ihmiskaupan uhria työskentelee orjamaisissa oloissa.
Sudanissa arabien arvellaan pitävän lähes 90 000 mustaa eteläsudanilaista orjuudessa ja maassa käydään vilkasta orjakauppaa. Euroopassa ja Pohjois-Amerikassa orjuuteen joutuu lähinnä laittomasti maahantulleita siirtolaisia.
Suomessa
Ihmiskauppa lisättiin Suomen rikoslakiin kesällä 2004. Ihmiskaupasta voidaan tuomita 4 kuukauden – 6 vuoden vankeuteen ja törkeästä ihmiskaupasta 2–10 vuoden vankeuteen.
Vuoden 2019 alkupuoliskolla uhrit olivat pääosin kotoisin Afganistanista (17), Nigeriasta (16), Irakista (15), Somaliasta (15), Kamerunista (7) ja Romaniasta (5). Vastaavasti vuoteen 2014 mennessä uhrit olivat Nigeriasta (42 henkilöä), Vietnamista (33), Etelä-Aasiasta (26) Itä-Euroopasta ja Keski-Aasiasta (24), muualta Afrikasta (23) ja Länsi- ja Keski-Euroopasta (20), ja vuosina 2007–2010 uhrit olivat kotoisin Kiinasta (13), Somaliasta ja Itä-Euroopasta (12), Intiasta (10) ja Nigeriasta (8).
Monet ihmiskaupan uhreista ovat Suomessa vapaaehtoisesti ja laillisesti sekä saavat palkkansa omalle pankkitililleen. Suurin osa heistä ei tunnista joutuneensa ihmiskaupan uhriksi. Todellisuudessa tiliä saattaa hallinnoida joku muu, tai uhrin täytyy maksaa käteisellä suuri osa palkastaan takaisin työnantajalle. Uhrit joutuvat alisteiseen, vahvaan riippuvuussuhteeseen, josta on vaikea murtautua ulos etenkään silloin kun hyväksikäyttäjät ovat sukulaisia tai tuttavia.
Ihmiskaupan uhrien auttamisjärjestelmä
Vuonna 2006 käyttöön otettu auttamisjärjestelmä tarjoaa uhreille apua ja suojelua. Uhrin luvataan saavan apua, vaikka hän olisi laittomasti maassa, hänellä ei olisi henkilöllisyyspapereita tai passia tai hän osaisi vain äidinkieltään. Mu­kaan on hy­väk­syt­ty myös ih­mi­siä, joi­den koh­dal­la on ky­sy­mys ih­mis­kau­pan kal­tai­sis­ta ri­kok­sis­ta, ku­ten tör­keäs­tä pa­ri­tuk­ses­ta, kis­kon­nan­ta­pai­ses­ta työ­syr­jin­näs­tä ja tör­keäs­tä lait­to­man maa­han­tu­lon jär­jes­tä­mi­ses­tä. Ihmiskaupan uhrien auttaminen voi sisältää majoituksen, sosiaali- ja terveyspalveluita, oikeudellista neuvontaa ja avustamista, turvallisuusjärjestelyitä ja muita uhrin tarvitsemia tukitoimia, kuten kriisiapua. Auttamisjärjestelmään päästäkseen riittää pelkkä epäilys ihmiskaupan uhriksi joutumisesta. Uh­ri on aut­ta­mis­jär­jes­tel­mäs­sä ta­val­li­ses­ti pa­rin vuo­den ajan, sillä oi­keusp­ro­ses­sit ovat pit­kiä. Ih­mis­kau­pan uh­rit voi­vat saa­da vä­liai­kai­sen oles­ke­lu­lu­van oi­keusp­ro­ses­sin ajak­si. Järjestelmästä vastaa valtion ylläpitämä Joutsenon vastaanottokeskus.
Vuonna 2015 järjestelmään tulleista noin 50 asiakkaasta 71 prosenttia oli naisia, ja yleisimmät kotimaat olivat Nigeria, Suomi ja Ukraina. Lähes puolet oli joutunut työperäisen ihmiskaupan kohteeksi. Jokunen ihminen oli joutunut pakkoavioliiton uhriksi. Niissä tapauksissa sopimus oli tehty kotimaassa ja uhri oli lähetetty puolisoksi Suomeen.
Vuonna 2015 hallitus antoi lain, jonka tarkoitus oli selkeyttää auttamisjärjestelmää päivittämällä ihmiskaupan uhrien auttamiskäytännöt ja niiden edellytykset ulkomaalaislakiin ja lakiin kansainvälistä suojelua hakevan vastaanotosta. Lakiin sisältyi myös toipumisajan laajentaminen kaikkia uhreja koskevaksi, ei vain laittomasti maassa olevia. Uhreilla on oikeus 30 vuorokauden toipumisaikaan, jolloin esitutkintaviranomainen tai syyttäjä ei vielä ota heihin yhteyttä ihmiskaupparikoksen selvittämiseksi. Olosuhteiden edellyttäessä aikaa voidaan jatkaa enintään 60 vuorokaudella. Toipumisaika keskeytetään, jos uhri päätetään poistaa auttamisjärjestelmästä.
Kritiikki
Osa uhreista ei halua hakeutua järjestelmän piiriin. Paperittomien ihmisten pelko on usein aiheellisesta, sillä pa­pe­ri­ton maa­han­muut­ta­ja ot­taa ison ris­kin maas­ta­kar­koi­tuk­ses­ta läh­ties­sään pe­rää­mään oi­keuk­siaan riip­pu­mat­ta oi­keu­den­käyn­nin tu­lok­ses­ta. Läh­tö­maa­han pa­laut­ta­mi­nen saat­taa tar­koit­taa pa­laa­mis­ta läh­tö­ti­lan­tee­seen ja tulemista jälleen uhriksi.
Oikeudenkäynnit
Tuomioiden vähäisen määrän arvellaan johtuvan siitä, että ihmiskaupan uhrien tunnistaminen on yhä vaikeaa ja monet tapaukset pysyvät vieläkin piilossa. Ihmiskauppaa ei aina eroteta maahanmuuttajien salakuljetuksesta, vaan monet tapauksista todetaan salakuljetusrikoksiksi. Tällöin ihmiskaupan uhrit nähdään usein laittomina maahanmuuttajina, jolloin heidät karkotetaan maasta sen sijaan että he saisivat tarvitsemaansa tukea. Matalia tuomiota on kritisoitu ihmiskaupan jatkumisen mahdollistamisesta.
Elokuussa 2008 Helsingin käräjäoikeus vangitsi 20- ja 21-vuotiaat virolaismiehet epäiltynä ihmiskaupasta heinä- ja elokuussa 2008 Helsingissä. Lopulta oikeus tuomitsi heidät parituksesta - ei ihmiskaupasta. 20-vuotias sai aiemmin marraskuussa 2006 Helsingin käräjäoikeudelta 30 päiväsakkoa Tapiolan Stockmannilta varastettujen vaatteiden hallussapidosta.
Maailmassa
Vuonna 2014 95 prosentilla maailman maista on ihmiskaupan kriminalisoiva lainsäädäntö. Kehitys on ollut nopeaa, sillä vielä vuonna 2003 ihmiskaupan kieltävä lainsäädäntö oli vain 42 prosentilla maailman maista.
Kolme suurinta ihmiskaupan kohdealuetta ovat Lähi-idän rikkaat maat, Pohjois-Amerikka ja läntinen Eurooppa. Näille alueille virtaavat ihmiskaupan uhrit ovat pääosin kotoisin Etelä-Amerikasta, Saharan eteläpuolisesta Afrikasta, Etelä- ja Kaukoidästä sekä Keski-Euroopasta. Kuitenkin yli kolmasosa, eli 34 prosenttia ihmiskaupasta tapahtuu valtioiden sisällä. Kaikista ihmiskaupan uhreista merkittävä osa on kotoisin Kaukoidästä.
70 prosenttia ihmiskaupan uhreista on aikuisia naisia. Heistä 53 prosenttia on seksuaalisen hyväksikäytön uhreja. 62 prosenttia Afrikassa raportoiduista ihmiskaupan uhreista on lapsia. Aasiassa pakkotyö on yleisin ihmiskaupan muoto (64 prosenttia tapauksista).
Euroopassa
Uhreja on laskettu olevan kaikkiaan 140 000, ja 84 prosenttia heistä joutui seksityöhön. YK:n arvion (2009) mukaan Euroopassa on 30 kertaa enemmän ihmiskaupan uhreja kuin mitä viralliset tilastot osoittavat, jopa 270 000. Ihmiskaupan uhreja saapuu läntiseen Eurooppaan kaikkialta maailmasta, yli 130 eri valtiosta. Kuitenkin 65% EU-maissa olevista ihmiskaupan uhreista on kotoisin EU-maista.
Vielä vuonna 2003 vain yhdeksällä maalla oli ihmiskaupan kieltävä lainsäädäntö, nykyisin se on 39 maalla. YK:n huume- ja rikosviraston UNODC:n vuonna 2010 julkistaman raportin mukaan rikollisryhmät saavat Euroopassa ihmiskaupalla taloudellista hyötyä 2,5 miljardia euroa vuodessa.
80% ihmiskaupan uhreista on naisia ja tyttöjä, ja 65% aikuisia naisia, jotka ovat joutuneet seksuaalisen hyväksikäytön uhreiksi.
Ilmitulleiden tapausten määrä eräissä maissa
Seksityön ja ihmiskaupan ero
Tutkija Anna Kontulan mukaan seksityön estäminen ei ole oikea keino puuttua ihmiskauppaan. Ihmiskauppaa on mm. rakennusteollisuudessa, maataloudessa ja ravintola-alalla. Seksinostosta, ydinsähkön tilaamisesta, ostopuolukoista ja asioinnista etnisessä ravintolassa ei Kontulan mielestä silti kannata määrätä sakkotuomiota, koska kriminalisointi voi pikemmin kasvattaa sitä kunkin alan harmaata puolta, jossa ihmiskauppiailla on tilaa toimia.
Antropologi Laura Agustínin mukaan thaimaalaisten seksityöntekijöiden mielestä ihmiskaupan vastaiset toimet ovat heidän suuri ongelmansa. Hänen mukaansa ihmiskaupan vastustamisen nimissä "autetaan" ihmisiä, jotka eivät sitä haluaisi tai jotka jopa kokevat "auttamisen" tuhoavan heidän elämänsä.
Jalkapallon EM-kisoissa Ukrainassa 2012 väitettiin ihmiskaupan lisääntyneen. YK:n ihmiskauppaohjelman uutisoiman IOM-tutkimuksen mukaan väite oli väärä, seksityö ja ihmiskauppa sekoitettiin toisiinsa. Seksityövoimaa ei riistetty eikä yhtään ihmiskaupan uhria löydetty, ei muitakaan viitteitä. Muistakin urheilukilpailuista on esitetty vastaavia väitteitä, mutta niissäkään tutkimustulokset eivät ole tukeneet väitteitä.
Myös Lontoon olympialaisissa vuonna 2012 esitettiin vastaavia väitteitä ja puhdistustoimissa pidätettiin ja karkotettiin seksityöntekijöitä satunnaisesti. Vihreän puolueen puheenjohtaja Jenny Jones vaati vainon lopettamista: "Lontoon seksityöntekijät tarvitsevat suojelua eivätkä vainoa."
Suhtautuminen boikotteihin
Orjakaupan aikana perustettu Anti-Slavery International ei kannata ihmiskauppatuotteiden (osin mm. puuvilla, tupakka, kaakao, kahvi ja sokeriruoko) boikottia, koska se köyhdyttäisi köyhiä entisestään. Köyhyys on ihmiskaupan eräs syy ja vaurastuminen lääke.
Valide Sultanin moskeija
Valide Sultanin moskeija voi viitata seuraaviin moskeijoihin:
Neosaurus
Neosaurus (nimen merkitys: ”uusi lisko”) on sukupuuttoon kuollut Sphenacodontiaan kuuluva synapsidisuku. Se luokitellaan Sphenacodontidae-heimoon. Sukuun luetaan yksi laji, Neosaurus cynodus.
Se oli lihansyöjä, joka eli varhaisella permikaudella. Neosaurus tunnetaan leuanpalasesta, joka löydettiin Ranskasta. Fossiilin epätäydellisyyden takia Neosaurus-sukua ei voida pitää kunnolla määriteltynä, sillä fossiilia ei voida luotettavasti määrittää Sphenacodontidae-heimoa tarkemmin. Tämän fossiilin luokittelu on muuttunut useammin kuin kerran. Sitä oli pidetty aluksi varhaisena diapsidina ja myöhemmin krokotiilieläinten sukulaisena, ennen kuin se tunnistettiin synapsidiksi vuonna 1899.
Totuusseerumi
thumb|Totuusseerumia: [[natriumkloridi|keittosuolaveteen liuotettua, ruiskeena annosteltavaa amobarbitaalia.|alt=]] Totuusseerumi on psykoaktiivinen aine, jonka avulla ainetta nauttinut henkilö saadaan puhumaan totta. Totuusseerumeiden tai sellaisiksi tulkittavien aineiden käyttö on kansainvälisten kidutusta koskevien lainsäädäntöjen nojalla vankien kuulusteluissa ehdottomasti kielletty. Totuusseerumina käytetty amobarbitaali on luokiteltu Suomen lainsäädännössä huumausaineeksi. Nykyään lääketiede ei tunne yhtäkään ainetta, jonka avulla ihminen saataisiin puhumaan vain ja ainoastaan totta. Nykyisten totuusseerumien kuten natriumtiopentaalin käyttö perustuu siihen, että niiden avulla keskushermoston toimintaa saadaan hidastettua ja ihminen puheliaammaksi, jolloin ihminen voisi helpommin kertoa salaamiaan asioita. Natriumpentotaalia annetaan kuulusteltavalle niin suuri annos, että tämä hetken kuluttua menettää tajuntansa, minkä jälkeen hänet herätetään piristävillä aineilla. Joissakin tapauksissa kuulustelut ovat johtaneet kuolemaan.
Kirjallisuudessa ja viihdeteollisuudessa totuusseerumi on varsin suosittu aihe. Aikanaan muun muassa CIA kiinnostui LSD:stä ja koetti käyttää sitä totuusseerumina MKULTRA-projektissaan, mutta se ei osoittautunut toimivaksi. Myös muita huumeita on koetettu käyttää totuusseerumina, mutta ne eivät ole saaneet aikaan toivottuja vaikutuksia. Myös hulluruohojen sisältämää skopolamiinia on käytetty totuusseerumina, sekä suurina annoksina Thorazinea (klooripromatsiini).
Osleidys Menéndez
Osleidys Menéndez (s. 14. marraskuuta 1979 Martí, Kuuba) on kuubalainen keihäänheittäjä. Hän oli 2000-luvun alkuvuosina lajissaan melko ylivoimainen.